ร้าน Burger King สาขา ปั๊ม Esso ถนนพระราม 2 กม.35 อยู่ในปั๊ม Esso ถนนพระราม 2 ฝั่งขาเข้ากรุงเทพฯ กม.35 ฝั่งตรงข้ามจะเป็นปั๊ม PTT (Jet เก่า) ที่เป็นจุดนัดพบอีกจุดของคนลงใต้ ... ถนนช่วงก่อนถึงร้านจะมีลักษณะเหมือนเป็นถนนคู่ขนาน แต่ทางคู่ขนานมันไม่เชื่อมกัน เพราะฉนั้นถ้าจะมาที่ร้านนี้ให้ใช้ช่องทางออกจากทางคู่ขนานช่วงก่อนถึงร้านแค่ประมาณ 100 เมตรเท่านั้นนะครับ ที่จอดรถของร้านมีอยู่ 3 ช่อง ถ้าเต็มก็จอดตามที่ว่างในปั๊มครับ

สาขานี้มีบริการ Drive Thru การตกแต่งในร้านก็เป็นตามรูปแบบร้านเหมือนสาขาอื่นๆ พื้นที่ในร้านมีพอสมควร ที่นั่งจัดวางหลวมๆ ที่นั่งมีประมาณ 50 ที่ ลูกค้าไม่มากเท่าไหร่ แต่เข้ามาตลอด มีชาวต่างชาติแวะมีหลายกลุ่มช่วงที่ผมทานอยู่นะครับ อาหารต้องรอเป็นส่วนใหญ่ แต่รอไม่นานครับ การบริการก็มาตราฐานครับ

เมนูที่ทาน ชุด AngusXT 289 บาท
… ในขุดมี Burger AngusXT เครื่องดื่ม และ OnionRing ส่วนตัวแล้วรู้สึกเลยว่าเนื้อ Angus ของ Burger King รสชาติดีกว่าของ Mc พอสมควร อาจเพราะของ Burger King มีมานานแล้ว Mc เพิ่งมี .. ของ Burger King จะมีขนาด Burger ที่ใหญ่กว่า เนื้อหนานุ่มและฉ่ำกว่า ซอสก็ให้มาแบบทั่วๆไม่แห้งเหมือน Mc นะครับ ด้านใน Burger ยังมีเบคอนทอดกรอบ ให้เคี้ยวกรุบๆดี ชอบครับ ... OnionRing ทอดมากรอบ หอมกลิ่นหัวหอมใช้ได้ 

โดยรวม เป็นร้าน Burger ที่รสชาติมาตราฐาน และ น่าทานกว่าของคู่แข่ง ส่วนสาขานี้ผมจะจดเอาไว้ถ้าผ่านมาเส้นนี้อีกหรือกลับจากทางใต้ก็จะแวะใช้บริการอีกครับ ^^